《登鹳雀楼》
唐·王之涣
白日依山尽，
黄河入海流。
欲穷千里目，
更上一层楼。

《静夜思》
唐·李白
床前明月光，
疑是地上霜。
举头望明月，
低头思故乡。

《九月九日忆山东兄弟》
唐·王维
独在异乡为异客，
每逢佳节倍思亲。
遥知兄弟登高处，
遍插茱萸少一人。

《送元二使安西》
唐·王维
渭城朝雨浥轻尘，
客舍青青柳色新。
劝君更尽一杯酒，
西出阳关无故人。

《咏柳》
唐·贺知章
碧玉妆成一树高，
万条垂下绿丝绦。
不知细叶谁裁出，
二月春风似剪刀。